**Berzence Nagyközség Önkormányzata**

**Közérdekű és közérdekből nyilvános adatok megismerésére irányuló igények teljesítésének rendjére és az elektronikus közzétételi kötelezettségre vonatkozó szabályzat**

2011. évi CXII. törvény az információs önrendelkezési jogról

és az információszabadságról szerint

Hatálybalépés:

2022. december 06.

Jóváhagyta:

Kovács Zoltán

 polgármester

|  |  |  |  |
| --- | --- | --- | --- |
| Verziószám | Közzététel dátuma | Módosítással érintett szakasz | Módosítás jellege |
| 01 | 2022. 03. 28. | 9.3.  | Új rendelkezés a NAIH gyakorlata alapján |
| 02 | 2022. 10. 11. | 4.2.  | Kiegészítés az Infotv. 1. mellékletére utalással |
| 4.12. | Új rendelkezés az elektronikus közzétételi kötelezettség végrehajtásának vizsgálatáról és jelentéstételről |
| 10.1.  | Kiegészítés a költségtérítésre vonatkozó tájékoztatás tartalmáról |
| 10.2.  | Új rendelkezés a költségtérítés megállapításáról |
| 10.6. | Új rendelkezés az adatigény teljesítésének időpontjáról |
| 10.7. | Módosítás a figyelembe vehető költségelemekről |

Tartalom

[I. Általános rendelkezések 4](#_Toc99360348)

[1. A szabályzat célja, hatálya 4](#_Toc99360349)

[2. Értelmező rendelkezések 4](#_Toc99360350)

[II. Az elektronikus közzétételi kötelezettségre vonatkozó szabályok 5](#_Toc99360351)

[3. A közzétételre vonatkozó általános szabályok 5](#_Toc99360352)

[4. A közzététel rendje, a közzététellel érintett szervezeti egységek feladatai 7](#_Toc99360353)

[5. Adatbiztonsági előírások 8](#_Toc99360354)

[III. A közérdekű és közérdekből nyilvános adatok egyedi igénylésének és teljesítésének szabályai 9](#_Toc99360355)

[6. A közérdekű és a közérdekből nyilvános adatok megismerése iránti igény benyújtása 9](#_Toc99360356)

[7. A közérdekű és a közérdekből nyilvános adatok megismerése iránti igény vizsgálata 10](#_Toc99360357)

[8. Az adatigénylés teljesítése 11](#_Toc99360358)

[9. Adatigény elutasítása, tájékoztatás jogorvoslatról 11](#_Toc99360359)

[10. Költségtérítésre vonatkozó rendelkezések 12](#_Toc99360360)

[11. Az adatigényléshez kapcsolódó egyéb rendelkezések 12](#_Toc99360361)

[IV. Egyéb rendelkezések 13](#_Toc99360362)

[12. Az információszabadság feladatainak helyzete 13](#_Toc99360363)

[1. számú melléklet 14](#_Toc99360364)

[2. számú melléklet 21](#_Toc99360365)

[3. számú melléklet 22](#_Toc99360366)

A Berzence Nagyközség Önkormányzata az adatot kezelő közfeladatot ellátó szerv a közérdekű és a közérdekből nyilvános adatok megismerésére irányuló kérelmek intézésének és az elektronikus közzétételi kötelezettségre vonatkozó szabályait az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 30. § (6) bekezdése és a 35. § (3) bekezdése, a közérdekű adat iránti igény teljesítéséért megállapítható költségtérítés mértékéről szóló 301/2016. (IX. 30.) Korm. rendelet, a közérdekű adatok elektronikus közzétételére, az egységes közadatkereső rendszerre, a központi jegyzék adattartalmára, az adatintegrációra vonatkozó részletes szabályokról szóló 305/2005. (XII. 25.) Korm. rendelet 3. §-a, a közzétételi listákon szereplő adatok közzétételéhez szükséges közzétételi mintákról szóló 18/2005. (XII. 27.) IHM rendelet, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 13. § (2) bekezdés h) pontjára figyelemmel az alábbi szabályzatot adja ki.

# Általános rendelkezések

## A szabályzat célja, hatálya

* 1. A szabályzat célja, hogy elősegítse a közérdekű és közérdekből nyilvános adatok megismerésére vonatkozó jog érvényesülését, a közérdekű és közérdekből nyilvános adatok igénylésének és teljesítésének rendjét, az ügyintézésben részt vevő személyeket, rögzítse az adatokat megismerni kívánó személy jogait és kötelezettségeit, valamint meghatározza az adatgazdának a jogait és kötelezettségeit.
	2. A szabályzat célja továbbá, hogy meghatározza a kötelezően közzéteendő adatok nyilvánosságra hozatalára vonatkozó eljárásrenddel kapcsolatos belső előírásokat.
	3. A szabályzat hatálya kiterjed Berzence Nagyközség Önkormányzata és hivatalára, továbbá a településen működő roma nemzetiségi önkormányzat(ok)ra és/vagy a közfeladatot ellátó szervekre (a továbbiakban együtt: Szervezet).
	4. Jelen szabályzat a kiadás napján lép hatályba, mellyel a korábbi szabályzat hatályát veszti.

## Értelmező rendelkezések

* 1. **közérdekű adat:** az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat;
	2. **közérdekből nyilvános adat:** a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli;
	3. **adatfelelős:** az a közfeladatot ellátó szerv, amely az elektronikus úton kötelezően közzéteendő közérdekű és közérdekből nyilvános adatot előállította, illetve amelynek működése során ez az adat keletkezett;
	4. **adatközlő:** az a közfeladatot ellátó szerv, amely - ha az adatfelelős nem maga teszi közzé az adatot - az adatfelelős által hozzá eljuttatott adatot honlapon közzéteszi;
	5. **általános közzétételi lista:** az Infotv. 1. melléklete szerinti lista, melynek adatait valamennyi közzétételre kötelezett szerv köteles közzétenni;
	6. **különös közzétételi lista:** jogszabály által egyes ágazatokra, a közfeladatot ellátó szervtípusra vonatkozóan meghatározott lista, mely további közzéteendő adatokat tartalmaz;
	7. **egyedi közzétételi lista:** az elektronikus közzétételre kötelezett szerv vezetője - a Hatóság véleményének kikérésével -, valamint jogszabály a közfeladatot ellátó szervre, azok irányítása, felügyelete alá tartozó szervekre vagy azok egy részére kiterjedő hatállyal további kötelezően közzéteendő adatkört határozhat meg;
	8. **elektronikus közzététel:** a kötelezően közzéteendő közérdekű adatoknak internetes honlapon, digitális formában, bárki számára, személyazonosítás nélkül, korlátozástól mentesen, kinyomtatható és részleteiben is adatvesztés és -torzulás nélkül kimásolható módon, a betekintés, a letöltés, a nyomtatás, a kimásolás és a hálózati adatátvitel szempontjából is díjmentesen történő hozzáférhetővé tétel;
	9. **helyesbítés:** a pontatlan vagy téves közérdekű adatok helyettesítése (javítása).

# Az elektronikus közzétételi kötelezettségre vonatkozó szabályok

## A közzétételre vonatkozó általános szabályok

* 1. A közérdekű adatok nyilvánossága
		1. A Szervezet a feladatkörébe tartozó ügyekben köteles elősegíteni és biztosítani a közvélemény pontos és gyors tájékoztatását.
		2. A közvélemény megfelelő tájékoztatása érdekében rendszeres közzététellel, illetve egyéb módon hozzáférhetővé teszi a tevékenységével kapcsolatos legfontosabb adatokat. Ennek érdekében a közérdekű és közérdekből nyilvános adatok a település hivatalos honlapján, a www.berzence.hu (a továbbiakban: Honlap) alatt érhetőek el.
	2. Tájékoztatási kötelezettség
		1. A tájékoztatási kötelezettség kiterjed különösen:
			1. az önkormányzati költségvetésre, annak végrehajtására,
			2. az önkormányzati vagyon kezelésére,
			3. a közpénzek felhasználására és az erre kötött szerződésekre,
			4. a piaci szereplők, a magánszervezetek és -személyek részére különleges vagy kizárólagos jogok biztosítására,
			5. jogszabályban kötelezően előírt egyéb, közérdekből nyilvános adatokra.
		2. Berzence Nagyközség Önkormányzata Képviselő-testülete (a továbbiakban: Képviselő-testület) nyílt ülésének előterjesztése, jegyzőkönyve, határozata és mellékletei, valamint az önkormányzati rendeletek a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 52. (3) bekezdésében foglaltak értelmében az állampolgárok számára nyilvánosak, a Honlapon elérhetőek, azokról másolat igényelhető, továbbá a betekintési jogot biztosítani kell.
		3. A Képviselő-testület zárt ülésén hozott döntése - az Infotv. 3. § 2. pontjában meghatározott személyes adat, valamint az üzleti titok védelméről szóló 2018. évi LIV. törvényben meghatározott üzleti titok kivételével - közérdekű adat és közérdekből nyilvános adat.
		4. Az Infotv. 26. § (2) bekezdése értelmében a közérdekből nyilvános adat a közfeladatot ellátó szerv feladat- és hatáskörében eljáró személy neve, feladatköre, munkaköre, vezetői megbízása, a közfeladat ellátásával összefüggő egyéb személyes adata, valamint azok a személyes adatai, amelyek megismerhetőségét törvény előírja. A közérdekből nyilvános személyes adatok a célhoz kötött adatkezelés elvének tiszteletben tartásával terjeszthetők.
		5. Az Infotv. 26. § (3) bekezdése értelmében, ha a törvény másként nem rendelkezik, közérdekből nyilvános adat a jogszabály vagy állami, illetőleg helyi önkormányzati szervvel kötött szerződés alapján kötelezően igénybe veendő, vagy más módon ki nem elégíthető szolgáltatást nyújtó szervek vagy személyek kezelésében levő, e tevékenységükre vonatkozó, személyes adatnak nem minősülő adat.
		6. Közérdekből nyilvános adatként nem minősül üzleti titoknak a központi és a helyi önkormányzati költségvetés, illetve az európai uniós támogatás felhasználásával, költségvetést érintő juttatással, kedvezménnyel, az állami és önkormányzati vagyon kezelésével, birtoklásával, használatával, hasznosításával, az azzal való rendelkezéssel, annak megterhelésével, az ilyen vagyont érintő bármilyen jog megszerzésével kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekből elrendeli.
		7. A közérdekű adatok megismerése korlátozható uniós jogi aktus alapján az Európai Unió jelentős pénzügy- vagy gazdaságpolitikai érdekére tekintettel, beleértve a monetáris, a költségvetési és az adópolitikai érdeket is.
		8. A Szervezetnek lehetővé kell tenni, hogy a kezelésében lévő közérdekű vagy közérdekből nyilvános adatot bárki megismerhesse, kivéve, ha az - a minősített adat védelméről szóló törvény szerint - minősített adat, továbbá az Infotv. 27. § (2) bekezdése értelmében a közérdekű adatok megismeréséhez való jogot az adatfajták meghatározásával törvény
			1. honvédelmi érdekből,
			2. nemzetbiztonsági érdekből,
			3. bűncselekmények üldözése vagy megelőzése érdekében,
			4. környezet- vagy természetvédelmi érdekből,
			5. központi pénzügyi vagy devizapolitikai érdekből,
			6. külügyi kapcsolatokra, nemzetközi szervezetekkel való kapcsolatokra tekintettel,
			7. bírósági vagy közigazgatási hatósági eljárásra tekintettel,
			8. szellemi tulajdonhoz fűződő jogra tekintettel korlátozhatja.
		9. Az Infotv. 27. § (4) bekezdése értelmében a közérdekű adatok megismerése korlátozható továbbá uniós jogi aktus alapján az Európai Unió jelentős pénzügy- vagy gazdaságpolitikai érdekére tekintettel, beleértve a monetáris, a költségvetési és az adópolitikai érdeket is.
		10. A Szervezet rendszeresen, elektronikus úton hozzáférhetővé teszi a tevékenységével, működésével kapcsolatos legfontosabb adatokat, így különösen:
			1. szervezeti, személyi adatokat,
			2. tevékenységre, működésre vonatkozó adatokat,
			3. gazdálkodási adatokat.
	3. Az üzleti titok megismerésére az üzleti titok védelméről szóló 2018. évi LIV. törvényben foglaltak az irányadók.
	4. A közérdekből nyilvános adatok megismerésére a közérdekű adatok megismerésére vonatkozó szabályokat kell alkalmazni.
	5. Döntés megalapozását szolgáló adat nyilvánossága
		1. Az Infotv. 27. (5) bekezdése értelmében a közfeladatot ellátó szerv feladat- és hatáskörébe tartozó döntés meghozatalára irányuló eljárás során készített vagy rögzített, a döntés megalapozását szolgáló adat a keletkezésétől számított tíz évig nem nyilvános. Ezen adatok megismerését — az adat megismeréséhez és a megismerhetőség kizárásához fűződő közérdek súlyának mérlegelésével — az azt kezelő szerv vezetője engedélyezheti.
		2. A döntés megalapozását szolgáló adat megismerésére irányuló igény - a fentiekben meghatározott időtartamon belül - a döntés meghozatalát követően akkor utasítható el, ha az adat további jövőbeli döntés megalapozását is szolgálja, vagy az adat megismerése a közfeladatot ellátó szerv törvényes működési rendjét vagy feladat- és hatáskörének illetéktelen külső befolyástól mentes ellátását, így különösen az adatot keletkeztető álláspontjának a döntések előkészítése során történő szabad kifejtését veszélyeztetné.

## A közzététel rendje, a közzététellel érintett szervezeti egységek feladatai

* 1. Az elektronikus közzétételre kötelezett közfeladatot ellátó szerv által kötelezően közzéteendő adatok körét részben az Infotv., részben egyéb jogszabályok határozzák meg.
	2. A közfeladatot ellátó szerv a Honlapon az Infotv. 1. melléklete és a közzétételi listákon szereplő adatok közzétételéhez szükséges közzétételi mintákról szóló 18/2005. (XII. 27.) IHM rendelet 2. számú melléklete szerinti közzétételi listát hoz nyilvánosságra a kezdőlapon jól látható „Közérdekű adatok” menüpont alatt.
	3. A közfeladatot ellátó szerv a honlapon történő nyilvánosságra hozatallal tesz eleget az egyéb jogszabályok által meghatározott közzétételi kötelezettségeinek (különös közzétételi lista). Ezen adatok közlési helyére a jegyző tesz javaslatot.
	4. Az adatfelelős gondoskodik a közzétételi listákon szereplő adatok pontos, naprakész és folyamatos közzétételéről, az adatközlőnek való megküldéséről.
	5. A közzéteendő adatok összeállításáért, az ezzel kapcsolatos adatszolgáltatásért az adatot előállító (vagy ahol az adat keletkezett) szervezeti egységek vezetői tartoznak felelősséggel, mely adatszolgáltatási feladatot saját hatáskörükben, továbbá a jegyző, valamint az adatvédelmi tisztviselő felhívására is, a jegyző, valamint az adatvédelmi tisztviselő iránymutatása szerint látják el.
	6. A közzététellel érintett szervezeti egységek:
		1. összegyűjtik a közzétételi listákon szereplő, a feladatkörükbe tartozó adatokat, és azokat a rendelkezésre álló határidőn belül megküldik a jegyzőnek - szükség esetén az adatvédelmi tisztviselőnek véleményezésre - közzététel céljából,
		2. felelősek azért, hogy a feladatkörükbe tartozó, megküldött adatok pontosak és időszerűek legyenek, ennek érdekében folyamatosan nyomon követik a változásokat, és haladéktalanul továbbítják a helyesbített vagy frissített adatokat a jegyzőnek,
		3. a közzétételi listán szereplő adatokat elektronikusan, közzétételre alkalmas módon továbbítják a jegyző részére,
		4. felelnek a feladatkörükbe tartozó közzétett adatok vonatkozásában a személyes adatok védelmével kapcsolatos szabályok és a titokvédelmi szabályok betartásáért, melynek kapcsán állásfoglalást kérhetnek az adatvédelmi tisztviselőtől.
	7. A szervezeti egységek vezetői a felelősségi körükbe tartozó adatok közzétételével kapcsolatos meghatározott feladatokat a szervezeti egységen belül kijelölt felelős személyek útján is elláthatják.
	8. A közzétételről a jegyző a kijelölt Szolár Sándor Istvánné humánpolitikai ügyintéző útján gondoskodik.
	9. A honlap működésének biztosításáért, az adatok honlapon történő megjelenítéséért a honlapot üzemeltető cég a felelős, aki gondoskodik:
		1. a honlap közérdekű adatok közzétételére alkalmassá tételéről, adatstruktúrájának, formájának kialakításáról, folyamatos üzemeltetéséről, az esetleges üzemzavar elhárításáról,
		2. a hozzá megküldött adatoknak a honlapon történő közzétételéről, folyamatos elérhetőségéről, frissítéséről és arról, hogy egyértelmű legyen, az egyes közzétett közérdekű adat melyik szervezeti egységtől származik, illetve melyikre vonatkozik,
		3. a közzétett adatok hitelességéről (az adatfelelős által közlésre átadott adatokkal való egyezőségéről),
		4. az adatállomány (megsemmisítés, adatvesztés, illetéktelen hozzáférés, törlés, módosítás elleni) védelméről, biztonsági mentéséről,
		5. az adatok közzétételének, helyesbítésének, frissítésének vagy eltávolításának naplózásáról, a naplóadatok mentéséről,
		6. az adatfelelősök elérhetőségi adatainak és a közzétételi egységek adatainak nyilvántartásáról és a továbbított adatok rendszeres frissítéséről.
	10. A jegyző - a Nemzeti Adatvédelmi és Információszabadság Hatóság véleményének kikérésével további kötelezően közzéteendő adatkört határozhat meg (a továbbiakban: egyedi közzétételi lista).
	11. A jegyző a közzétételi listában nem szereplő közérdekű adatokra vonatkozó adatigénylések adatai alapján évente felülvizsgálja az általa kiadott egyedi közzétételi listát, és a jelentős arányban vagy mennyiségben felmerült adatigénylések alapján azt kiegészíti.
	12. A közfeladatot ellátó szerv köteles jelen szabályzatban meghatározott szervezeti egysége(k) útján folyamatba építve vizsgálni az Infotv. végrehajtásával összefüggő kötelezettségek teljesítését, amelynek eredményéről évente legalább egy alkalommal átfogó jelentést kell készíteni a szerv vezetője részére.

## Adatbiztonsági előírások

* 1. A honlap működésének biztosításáért felelős személy az adat közzétételével, helyesbítésével, frissítésével vagy eltávolításával kapcsolatban naplózza az esemény bekövetkezésének dátumát és időpontját, valamint az esemény kiváltásában közreműködő felhasználó nevét.
	2. A naplózott adatállományt védeni kell a megsemmisítéstől, az illetéktelen személy általi módosítástól, az egyes bejegyzések törlésétől vagy a bejegyzések sorrendjének megváltoztatásától, illetve biztosítani kell, hogy a napló tartalmához csak arra feljogosított személyek férhessenek hozzá. A naplóról rendszeresen biztonsági másolatot kell készíteni.
	3. Üzemzavar esetén a honlap működésének biztosításáért felelős személy köteles az üzemzavar elhárítását haladéktalanul megkezdeni.
	4. Az adatok megsemmisülése, sérülése vagy jogosulatlan megváltoztatása, törlése esetén az adatfelelősök kötelesek együttműködni a honlap működésének biztosításáért felelős személlyel a helyreállításban, és az adatokat újra átadni.
	5. Amennyiben a közzétételi lista az adat előző állapotának archívumban tartását írja elő, az adat frissítése esetén annak elérhetővé tétele a megőrzési idő elteltéig nem szüntethető meg, és az adat mellett fel kell tüntetni a frissítés tényét, továbbá feltűnő módon azt, hogy az archívumban elérhető adat nem időszerű.
	6. Téves vagy pontatlan adatok helyesbítése esetén a téves vagy pontatlan adat nem tehető elérhetővé.

# A közérdekű és közérdekből nyilvános adatok egyedi igénylésének és teljesítésének szabályai

## A közérdekű és a közérdekből nyilvános adatok megismerése iránti igény benyújtása

* 1. A közérdekű adat megismerése iránt szóban, írásban vagy elektronikus úton bárki igényt nyújthat be. A közérdekből nyilvános adatok megismerésére a közérdekű adatok megismerésére vonatkozó rendelkezéseket kell alkalmazni.
	2. A közérdekű adat megismerésére igényt kell benyújtani, mely az alábbi módokon lehetséges:
		1. Szóbeli igénybejelentést személyesen és telefonon lehet tenni a következő helyen és időben:
			1. Személyesen ügyfélfogadási időben: Hétfő, szerda: 7:30-12:00
			2. Elektronikus igénybejelentés esetén: titkarsag@berzemce.hu
		2. Írásbeli igénybejelentést a következő módokon lehet tenni:

Személyesen: 7516 Berzence, Szabadság tér 19.

 Postai úton: 7516 Berzence, Szabadság tér 19.

* + 1. Az igénylő kérheti:
			1. közérdekű adatokkal kapcsolatos kérdéseinek megválaszolását,
			2. közérdekű adatokat tartalmazó iratokba történő betekintést,
			3. közérdekű adatokat tartalmazó iratokról történő másolat készítését.
	1. A szóban előterjesztett igényt akkor lehet szóban teljesíteni, ha:
		1. az igényelt adat a Honlapon vagy más módon (pl. hirdetőtáblán) jogszerűen már nyilvánosságra került,
		2. amennyiben az igénylő szóban kéri a választ,
		3. amennyiben az igény az adatot kezelő közfeladatot ellátó szerv eljárására, az alkalmazott jogszabályokra vonatkozó általános tájékoztatással teljesíthető.
	2. A szóbeli adatigénylésekről az ügyintéző feljegyzést készít, megjelölve az ügy számát, tárgyát, az igényelt adatokat, valamint az igénylés teljesítésének módját, az igénylő nevét és elérhetőségét. Ha az ügy természetéből adódóan az azonnali teljesítésre nincs lehetőség, az ügyintéző ezt a tényt közli az igénylővel, és a szóbeli igényt írásban rögzíti. A feljegyzésben foglaltak helyességét az igénylő aláírásával igazolja.
	3. Az adatkérő igényét írásban vagy elektronikus úton a jelen szabályzat 2. sz. melléklete szerinti igénybejelentő lapon, vagy tetszőleges formában is előterjesztheti.
	4. Ha az adatigénylés elektronikus úton, de nem a 6.2.1. pont c) alpontjában meghatározott e-mail címre érkezik, az adatot kezelő közfeladatot ellátó szerv minden foglalkoztatottja köteles az igényt a jelen szabályzatban meghatározott e-mail címre továbbítani.

## A közérdekű és a közérdekből nyilvános adatok megismerése iránti igény vizsgálata

* 1. A közérdekű és a közérdekből nyilvános adatok megismerése iránti adatigénylést az adatot kezelő közfeladatot ellátó szervhez történő beérkezést és iktatást követően azonnal el kell juttatni a közérdekű adatok megismerésére irányuló igény elbírálására kijelölt szervezeti egységhez/az információs jogokkal foglalkozó ügyintézőhöz (a továbbiakban: kijelölt felelős).
	2. A beiktatott adatigényt a kijelölt felelős haladéktalanul megvizsgálja annak érdekében, hogy az igény teljesíthető-e (adatigénylő neve és elérhetősége rendelkezésre áll-e, az igényelt adat a közfeladatot ellátó szerv kezelésében van-e, az adatigény azonos igénylő által egy éven belül benyújtott, azonos adatkörre irányuló adatigényléssel megegyezik-e).
	3. Az adatigénylésnek az adatot kezelő közfeladatot ellátó szerv nem köteles eleget tenni, ha az igénylő nem adja meg nevét, nem természetes személy igénylő esetén megnevezését, valamint azt az elérhetőséget, amelyen számára az adatigényléssel kapcsolatos bármely tájékoztatás és értesítés megadható.
	4. Az adatigénylésnek az adatot kezelő közfeladatot ellátó szerv nem köteles eleget tenni abban a részben, amelyben az azonos igénylő által egy éven belül benyújtott, azonos adatkörre irányuló adatigényléssel megegyezik, feltéve, hogy az azonos adatkörbe tartozó adatokban változás nem állt be.
	5. Ha az adatigénylés nem egyértelmű, az adatot kezelő közfeladatot ellátó szerv haladéktalanul felhívja az igénylőt az igény pontosítására, ez esetben az ügyintézési határidőt a pontosított igény beérkezésétől kell számítani.
	6. Ha az igénylő az adatigénylés pontosítására irányuló felhívásra határidőben nem válaszol, az igénylést visszavontnak kell tekinteni, melynek tényére az adatigénylőt a pontosítás elvégzésére vonatkozó felhívásban figyelmeztetni kell.

## Az adatigénylés teljesítése

* 1. A közérdekű adat megismerésére irányuló igénynek az adatot kezelő közfeladatot ellátó szerv az igény beérkezését követő legrövidebb idő alatt, legfeljebb azonban 15 napon belül tesz eleget.
	2. Az adatigénylésnek közérthető formában és - amennyiben ezt az adatot kezelő közfeladatot ellátó szerv aránytalan nehézség nélkül teljesíteni képes - az igénylő által kívánt formában, illetve módon kell eleget tenni.
	3. Ha a kért adatot korábban már elektronikus formában nyilvánosságra hozták, az igény teljesíthető az adatot tartalmazó nyilvános forrás megjelölésével is.
	4. Ha az adatigénylés jelentős terjedelmű, illetve nagyszámú adatra vonatkozik, vagy az adatigénylés teljesítése a közfeladatot ellátó szerv alaptevékenységének ellátásához szükséges munkaerőforrás aránytalan mértékű igénybevételével jár, az adatigénylés teljesítésére meghatározott 15 napos határidő egy alkalommal 15 nappal meghosszabbítható. Erről az igénylőt az igény beérkezését követő 15 napon belül tájékoztatni kell.
	5. A kijelölt felelős – szükség esetén a közfeladatot ellátó szerv szervezeti egységeit bevonva – elkészíti és aláírásra felterjeszti az adatigényre adandó választervezetet.
	6. Ha az adatigénylő az adatokat betekintés útján kívánja megismerni, vagy a dokumentum-másolatokat személyesen kívánja átvenni, a kijelölt felelős felveszi a kapcsolatot az adatigénylővel időpont egyeztetése céljából.
	7. Betekintés esetén az adatok áttanulmányozására az erre kijelölt helyiségben, megfelelő időt kell biztosítani.
	8. Ha a közérdekű adatot tartalmazó dokumentum az igénylő által meg nem ismerhető adatot is tartalmaz, a másolaton a meg nem ismerhető adatot felismerhetetlenné kell tenni.

## Adatigény elutasítása, tájékoztatás jogorvoslatról

* 1. Azon adatigény teljesítését, mely nincs a közfeladatot ellátó szerv kezelésében, valamint törvény kizárja, vagy adatfajták meghatározásával korlátozza az adat megismerhetőségét, el kell utasítani.
	2. Az igény teljesítésének elutasításáról, annak indokaival, valamint az igénylőt az Infotv. alapján megillető jogorvoslati lehetőségekről való tájékoztatással együtt, az igény beérkezését követő 15 napon belül írásban vagy - ha az igényben elektronikus levelezési címét közölte - elektronikus levélben értesíteni kell az igénylőt.
	3. Amennyiben az adatigény azért kerül elutasításra, mert az igényelt adat nincs a Szervezet kezelésében, ha a Szervezet arra vonatkozó információval rendelkezik, az adatigénylő számára az adatigénylés elutasításával egyidejűleg - a 9.2. pontban foglaltakon túl - további felvilágosítás nyújtandó a tényleges adatkezelő személyéről.
	4. Az adatigénylés elutasítása esetén az adatigénylőt 15 napon belül tájékoztatni kell a jogorvoslati lehetőségeiről. Az igénylő a közérdekű adat megismerésére vonatkozó igény elutasítása vagy a nem megfelelő teljesítése esetén a Nagyatádi Járásbírósághoz (7500 Nagyatád, Zrínyi u. 3.) fordulhat. A bíróság soron kívül jár el.

## Költségtérítésre vonatkozó rendelkezések

* 1. Az adatot kezelő közfeladatot ellátó szerv az adatigénylés teljesítéséért - az azzal kapcsolatban felmerült költség mértékéig terjedően - költségtérítést állapíthat meg, amelynek összegéről az igénylőt az igény teljesítését megelőzően, a beérkezést követő 15 napon belül tájékoztatni kell. A tájékoztatásnak ki kell terjednie az adatigénylés másolatkészítést nem igénylő lehetőségeire is.
	2. A 10.1. ponttal összhangban költségtérítés akkor állapítható meg, ha a felmerült költség mértéke meghaladja a közérdekű adat iránti igény teljesítéséért megállapítható költségtérítés mértékéről szóló 301/2016. (IX. 30.) Korm. rendeletben meghatározott, a költségtérítésként megállapítható legalacsonyabb összeget azzal, hogy az így meghatározott költségtérítés összege ekkor sem haladhatja meg a kormányrendelet szerinti legmagasabb összeget.
	3. Az igénylő a tájékoztatás kézhezvételét követő 30 napon belül nyilatkozhat arról, hogy a költségek ismeretében fenntartja-e igényét.
	4. Az adatigénylés teljesítésére rendelkezésre álló határidőbe nem számít bele a tájékoztatás megtételétől az igénylő nyilatkozatának az adatkezelőhöz való beérkezéséig terjedő időtartam.
	5. Amennyiben az igénylő az igényét fenntartja, a költségtérítést 15 napon belül kell az adatkezelő részére megfizetni.
	6. Ha az adatot kezelő közfeladatot ellátó szerv költségtérítést állapít meg, az adatigénylést a költségtérítésnek az igénylő általi megfizetését követő 15 napon belül teljesíti.
	7. A költségtérítés mértékének meghatározása során az alábbi költségelemek vehetők figyelembe:
		1. az igényelt adatokat tartalmazó adathordozó költsége, valamint
		2. az igényelt adatokat tartalmazó adathordozó az igénylő részére történő kézbesítésének költsége.
	8. Az adatot kezelő közfeladatot ellátó szerv a közérdekű adat iránti igény teljesítéséért megállapítható költségtérítés mértékéről szóló 301/2016. (IX. 30.) Korm. rendelet szerint határozza meg azokat a díjakat, amelyeket fel lehet számítani az adatigénylésért.

## Az adatigényléshez kapcsolódó egyéb rendelkezések

* 1. A kijelölt felelős nyilvántartást vezet:
		1. az elutasított adatigényekről az elutasítások indokaival, melyben foglaltakról minden évben január 31-éig tájékoztatja a Nemzeti Adatvédelmi és Információszabadság Hatóságot,
		2. a teljesített adatigényekről az Infotv. 29. § (1a) bekezdésében foglalt vizsgálat elvégzése céljából.
		3. A 11.1.1. pontban foglalt nyilvántartás tartalmazza:
			1. az ügyirat iktatószámát,
			2. az adatigénylés tárgyát,
			3. az adatigénylés beérkezésének időpontját,
			4. a válaszadás időpontját,
			5. az elutasításra és az elutasítás okára vonatkozó adatokat.
		4. A 11.1.2. pontban foglalt nyilvántartás tartalmazza:
			1. az ügyirat iktatószámát,
			2. az adatigénylő nevét, elérhetőségét,
			3. az adatigénylés tárgyát, beérkezésének időpontját,
			4. az adatigénylés teljesítésének időpontját.
	2. A kijelölt felelős gondoskodik a Szervezetre vonatkozó közérdekű adatokkal kapcsolatos kötelező statisztikai adatszolgáltatás - az általános közzétételi lista II. 15. közzétételi egysége szerinti - nyilvánosságra hozatalának koordinálásáról.

Berzence Nagyközség Önkormányzata a Szervezethez benyújtott közérdekű adat megismerése iránti igényekről vezetett nyilvántartásra, továbbá az éves hatósági adatszolgáltatásra a GDPReg Adatkezelési rendszert alkalmazza, melyben a NAIH által elvárt minimális adattartalommal rögzíthetők a közérdekű adatigényekkel kapcsolatos adatok, azokból a hatóság számára benyújtható éves statisztikai adatszolgáltatásra vonatkozó dokumentum generálható, mely a Szervezet honlapján is közzéteendő.

# Egyéb rendelkezések

## Az információszabadság feladatainak helyzete

* 1. A jegyző rendszeresen ellenőrzi jelen szabályzatban foglaltak teljesítését.
	2. A jegyző a közérdekű adatok megismerésére irányuló igényekről és az Infotv. végrehajtásával összefüggő kötelezettségek teljesítéséről évente január 31- ig beszámol a képviselő-testület felé.
	3. A beszámoló alátámasztását szolgáló információkat a szervezeti egységek vezetői május 31-ig a jegyző rendelkezésére bocsátják.
	4. A beszámoló adattartalma kiterjed az adatigénylések megjelölésére, az adatszolgáltatás formája és az igénylők által megtérített költség összegére.

## 1. számú melléklet

***ÁLTALÁNOS KÖZZÉTÉTELI LISTA***

I. Szervezeti, személyzeti adatok

|  |  |  |  |
| --- | --- | --- | --- |
|   |  Adat |  Frissítés |  Megőrzés |
|  1. |  A közfeladatot ellátó szerv hivatalos neve, székhelye, postai címe, telefon- és telefaxszáma, elektronikus levélcíme, honlapja, ügyfélszolgálatának elérhetőségei |  A változásokat követően azonnal |  Az előző állapot törlendő |
|  2. |  A közfeladatot ellátó szerv szervezeti felépítése szervezeti egységek megjelölésével, az egyes szervezeti egységek feladatai |  A változásokat követően azonnal |  Az előző állapot törlendő |
|  3. |  A közfeladatot ellátó szerv vezetőinek és az egyes szervezeti egységek vezetőinek neve, beosztása, elérhetősége (telefon- és telefaxszáma, elektronikus levélcíme) |  A változásokat követően azonnal |  Az előző állapot törlendő |
|  4. |  A szervezeten belül illetékes ügyfélkapcsolati vezető neve, elérhetősége (telefon- és telefaxszáma, elektronikus levélcíme) és az ügyfélfogadási rend |  A változásokat követően azonnal |  Az előző állapot törlendő |
|  5. |  Testületi szerv esetén a testület létszáma, összetétele, tagjainak neve, beosztása, elérhetősége |  A változásokat követően azonnal |  Az előző állapot törlendő |
|  6. |  A közfeladatot ellátó szerv irányítása, felügyelete vagy ellenőrzése alatt álló, vagy alárendeltségében működő más közfeladatot ellátó szervek megnevezése, és 1. pontban meghatározott adatai |  A változásokat követően azonnal |  Az előző állapot 1 évig archívumban tartásával |
|  7. |  A közfeladatot ellátó szerv többségi tulajdonában álló, illetve részvételével működő gazdálkodó szervezet neve, székhelye, elérhetősége (postai címe, telefon- és telefaxszáma, elektronikus levélcíme), tevékenységi köre, képviselőjének neve, a közfeladatot ellátó szerv részesedésének mértéke |  A változásokat követően azonnal |  Az előző állapot 1 évig archívumban tartásával |
|  8. |  A közfeladatot ellátó szerv által alapított közalapítványok neve, székhelye, elérhetősége (postai címe, telefon- és telefaxszáma, elektronikus levélcíme), alapító okirata, kezelő szervének tagjai |  A változásokat követően azonnal |  Az előző állapot 1 évig archívumban tartásával |
|  9. |  A közfeladatot ellátó szerv által alapított költségvetési szerv neve, székhelye, a költségvetési szervet alapító jogszabály megjelölése, illetve az azt alapító határozat, a költségvetési szerv alapító okirata, vezetője, honlapjának elérhetősége, működési engedélye |  A változásokat követően azonnal |  Az előző állapot 1 évig archívumban tartásával |
|  10. |  A közfeladatot ellátó szerv által alapított lapok neve, a szerkesztőség és kiadó neve és címe, valamint a főszerkesztő neve |  A változásokat követően azonnal |  Az előző állapot 1 évig archívumban tartásával |
|  11. |  A közfeladatot ellátó szerv felettes, illetve felügyeleti szervének, hatósági döntései tekintetében a fellebbezés elbírálására jogosult szervnek, ennek hiányában a közfeladatot ellátó szerv felett törvényességi ellenőrzést gyakorló szervnek az 1. pontban meghatározott adatai |  A változásokat követően azonnal |  Az előző állapot 1 évig archívumban tartásával |

II. Tevékenységre, működésre vonatkozó adatok

|  |  |  |  |
| --- | --- | --- | --- |
|   |  Adat |  Frissítés |  Megőrzés |
|  1. |  A közfeladatot ellátó szerv feladatát, hatáskörét és alaptevékenységét meghatározó, a szervre vonatkozó alapvető jogszabályok, közjogi szervezetszabályozó eszközök, valamint a szervezeti és működési szabályzat vagy ügyrend, az adatvédelmi és adatbiztonsági szabályzat hatályos és teljes szövege |  A változásokat követően azonnal |  Az előző állapot 1 évig archívumban tartásával |
|  2. |  Az országos illetékességű szervek, valamint a fővárosi és megyei kormányhivatal esetében a közfeladatot ellátó szerv feladatáról, tevékenységéről szóló tájékoztató magyar és angol nyelven |  A változásokat követően azonnal |  Az előző állapot törlendő |
|  3. |  A helyi önkormányzat önként vállalt feladatai |  Negyedévente |  Az előző állapot 1 évig archívumban tartásával |
|  4. |  Államigazgatási, önkormányzati, és egyéb hatósági ügyekben ügyfajtánként és eljárástípusonként a hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése, illetékességi területe, az ügyintézéshez szükséges dokumentumok, okmányok, eljárási illetékek (igazgatási szolgáltatási díjak) meghatározása, alapvető eljárási szabályok, az eljárást megindító irat benyújtásának módja (helye, ideje), ügyfélfogadás ideje, az ügyintézés határideje (elintézési, fellebbezési határidő), az ügyek intézését segítő útmutatók, az ügymenetre vonatkozó tájékoztatás és az ügyintézéshez használt letölthető formanyomtatványok, az igénybe vehető elektronikus programok elérése, időpontfoglalás, az ügytípusokhoz kapcsolódó jogszabályok jegyzéke, tájékoztatás az ügyfelet megillető jogokról és az ügyfelet terhelő kötelezettségekről |  A változásokat követően azonnal |  Az előző állapot törlendő |
|  5. |  A közfeladatot ellátó szerv által nyújtott vagy költségvetéséből finanszírozott közszolgáltatások megnevezése, tartalma, a közszolgáltatások igénybevételének rendje, a közszolgáltatásért fizetendő díj mértéke, az abból adott kedvezmények |  A változásokat követően azonnal |  Az előző állapot 1 évig archívumban tartásával |
|  6. |  A közfeladatot ellátó szerv által fenntartott adatbázisok, illetve nyilvántartások leíró adatai (név, formátum, az adatkezelés célja, jogalapja, időtartama, az érintettek köre, az adatok forrása, kérdőíves adatfelvétel esetén a kitöltendő kérdőív), az adatvédelmi nyilvántartásba bejelentendő nyilvántartásoknak az e törvény szerinti azonosító adatai; a közfeladatot ellátó szerv által - alaptevékenysége keretében - gyűjtött és feldolgozott adatok fajtái, a hozzáférés módja, a másolatkészítés költségei |  A változásokat követően azonnal |  Az előző állapot 1 évig archívumban tartásával |
|  7. |  A közfeladatot ellátó szerv nyilvános kiadványainak címe, témája, a hozzáférés módja, a kiadvány ingyenessége, illetve a költségtérítés mértéke |  Negyedévente |  Az előző állapot 1 évig archívumban tartásával |
|  8. |  A testületi szerv döntései előkészítésének rendje, az állampolgári közreműködés (véleményezés) módja, eljárási szabályai, a testületi szerv üléseinek helye, ideje, továbbá nyilvánossága, döntései, ülésének jegyzőkönyvei, illetve összefoglalói; a testületi szerv szavazásának adatai, ha ezt jogszabály nem korlátozza |  A változásokat követően azonnal |  Az előző állapot 1 évig archívumban tartásával |
|  9. |  A törvény alapján közzéteendő jogszabálytervezetek és kapcsolódó dokumentumok; a helyi önkormányzat képviselő-testületének nyilvános ülésére benyújtott előterjesztések a benyújtás időpontjától |  Törvény eltérő rendelkezése hiányában a benyújtás időpontját követően azonnal |  Az előző állapot 1 évig archívumban tartásával |
|  10. |  A közfeladatot ellátó szerv által közzétett hirdetmények, közlemények |  Folyamatosan |  Legalább 1 évigarchívumban tartásával |
|  11. |  A közfeladatot ellátó szerv által kiírt pályázatok szakmai leírása, azok eredményei és indokolásuk |  Folyamatosan |  Az előző állapot 1 évig archívumban tartásával |
|  12. |  A közfeladatot ellátó szervnél végzett alaptevékenységgel kapcsolatos vizsgálatok, ellenőrzések nyilvános megállapításai |  A vizsgálatról szólójelentésmegismerésétkövetőenhaladéktalanul |  Az előző állapot 1 évig archívumban tartásával |
|  13. |  A közérdekű adatok megismerésére irányuló igények intézésének rendje, az illetékes szervezeti egység neve, elérhetősége, az információs jogokkal foglalkozó személy neve |  Negyedévente |  Az előző állapot törlendő |
|  14. |  A közfeladatot ellátó szerv tevékenységére vonatkozó, jogszabályon alapuló statisztikai adatgyűjtés eredményei, időbeli változásuk |  Negyedévente |  Az előző állapot 1 évig archívumban tartásával |
|  15. |  A közérdekű adatokkal kapcsolatos kötelező statisztikai adatszolgáltatás adott szervre vonatkozó adatai |  Negyedévente |  Az előző állapot 1 évig archívumban tartásával |
|  16. |  Azon közérdekű adatok hasznosítására irányuló szerződések listája, amelyekben a közfeladatot ellátó szerv az egyik szerződő fél |  Negyedévente |  Az előző állapot 1 évig archívumban tartásával |
|  17. |  A közfeladatot ellátó szerv kezelésében lévő közérdekű adatok felhasználására, hasznosítására vonatkozó általános szerződési feltételek |  A változásokat követően azonnal |  Az előző állapot 1 évig archívumban tartásával |
|  18. |  A közfeladatot ellátó szervre vonatkozó különös és egyedi közzétételi lista |  A változásokat követően azonnal |  Az előző állapot törlendő |
|  19. |  A közfeladatot ellátó szerv kezelésében levő, a közadatok újrahasznosításáról szóló törvény szerint újrahasznosítás céljára elérhető kulturális közadatok listája a rendelkezésre álló formátumok megjelölésével, valamint a közfeladatot ellátó szerv kezelésében levő,a közadatok újrahasznosításáról szóló törvény szerint újrahasznosítható közadat típusokról való tájékoztatás, a rendelkezésre álló formátumok megjelölésével |  A változásokat követő 15 napon belül |  Az előző állapot 1 évig archívumban tartásával |
|  20. |  A 19. sor szerinti közadatok és kulturális közadatok újrahasznosítására vonatkozó általános szerződési feltételek elektronikusan szerkeszthető változata |  A változásokat követő 15 napon belül |  Az előző állapot törlendő |
|  21. |  A 19. sor szerinti közadatok és kulturális közadatok újrahasznosítás céljából történő rendelkezésre bocsátásáért fizetendő díjak általános jegyzéke, a díjszámítás alapját képező tényezőkkel együttesen |  A változásokat követő 15 napon belül |  Az előző állapot törlendő |
|  22. |  A közadatok újrahasznosításáról szóló törvény szerinti jogorvoslati tájékoztatás |  A változásokat követő 15 napon belül |  Az előző állapot törlendő |
|  23. |  A közfeladatot ellátó szerv által megkötött, a közadatok újrahasznosításáról szóló törvény szerint kötött kizárólagos jogot biztosító megállapodások szerződő feleinek megjelölése, a kizárólagosság időtartamának, tárgyának, valamint a megállapodás egyéb lényeges elemeinek megjelölése |  A változásokat követő 15 napon belül |  Az előző állapot törlendő |
|  24. |  A közfeladatot ellátó szerv által kötött, a közadatok újrahasznosításáról szóló törvény szerinta kulturális közadatok digitalizálására kizárólagos jogot biztosító megállapodások szövege |  A változásokat követő 15 napon belül |  Az előző állapot törlendő |
|  25. |  A közadatok újrahasznosításáról szóló törvény szerinti azon jogszabály, közjogi szervezetszabályozó eszköz, közszolgáltatási szerződés vagy más kötelező erővel bíró dokumentum (vagy az annak elérhetőségére mutató hivatkozás), amely az újrahasznosítás céljából rendelkezésre bocsátható közadat gyűjtésével, előállításával, feldolgozásával és terjesztésével összefüggő költségek jelentős részének saját bevételből való fedezését írja elő a közfeladatot ellátó szerv részére |  A változásokat követő 15 napon belül |  Az előző állapot törlendő |

III. Gazdálkodási adatok

|  |  |  |  |
| --- | --- | --- | --- |
|   |  Adat |  Frissítés |  Megőrzés |
|  l. |  A közfeladatot ellátó szerv éves költségvetése, számviteli törvény szerint beszámolója vagy éves költségvetés beszámolója |  A változásokat követően azonnal |  A közzétételt követő 10 évig |
|  2. |  A közfeladatot ellátó szervnél foglalkoztatottak létszámára és személyi juttatásaira vonatkozó összesített adatok, illetve összesítve a vezetők és vezető tisztségviselők illetménye, munkabére, és rendszeres juttatásai, valamint költségtérítése, az egyéb alkalmazottaknak nyújtott juttatások fajtája és mértéke összesítve |  Negyedévente |  A külön jogszabályban meghatározott ideig, de legalább 1 évig archívumban tartásával |
|  3. |  A közfeladatot ellátó szerv által nyújtott, az államháztartásról szóló törvény szerinti költségvetési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatok, kivéve, ha a közzététel előtt a költségvetési támogatást visszavonják vagy arról a kedvezményezett lemond |  A döntés meghozatalát követő hatvanadik napig |  A közzétételt követő 5 évig |
|  4. |  Az államháztartás pénzeszközei felhasználásával, az államháztartáshoz tartozó vagyonnal történő gazdálkodással összefüggő, ötmillió forintot elérő vagy azt meghaladó értékű árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon vagy vagyoni értékű jog átadására, valamint koncesszióba adásra vonatkozó szerződések megnevezése (típusa), tárgya, a szerződést kötő felek neve, a szerződés értéke, határozott időre kötött szerződés esetében annak időtartama, valamint az említett adatok változásai, a védelmi és biztonsági célú beszerzések adatai és a minősített adatok, továbbá a közbeszerzésekről szóló 2015. évi CXLIII. törvény 9. § (1) bekezdés *b)* pontja szerinti beszerzések és az azok eredményeként kötött szerződések adatai kivételévelA szerződés értéke alatt a szerződés tárgyáért kikötött - általános forgalmi adó nélkül számított - ellenszolgáltatást kell érteni, ingyenes ügylet esetén a vagyon piaci vagy könyv szerinti értéke közül a magasabb összeget kell figyelembe venni. Az időszakonként visszatérő - egy évnél hosszabb időtartamra kötött - szerződéseknél az érték kiszámításakor az ellenszolgáltatás egy évre számított összegét kell alapul venni. Az egy költségvetési évben ugyanazon szerződő féllel kötött azonos tárgyú szerződések értékét egybe kell számítani |  A döntés meghozatalát követő hatvanadik napig |  A közzétételt követő 5 évig |
|  5. |  A koncesszióról szóló törvényben meghatározott nyilvános adatok (pályázati kiírások, pályázók adatai, az elbírálásról készített emlékeztetők, pályázat eredménye) |  Negyedévente |  A külön jogszabályban meghatározott ideig, de legalább 1 évig archívumban tartásával |
|  6. |  A közfeladatot ellátó szerv által nem alapfeladatai ellátására (így különösen egyesület támogatására, foglalkoztatottai szakmai és munkavállalói érdek-képviseleti szervei számára, foglalkoztatottjai, ellátottjai oktatási, kulturális, szociális és sporttevékenységet segítő szervezet támogatására, alapítványok által ellátott feladatokkal összefüggő kifizetésre) fordított, ötmillió forintot meghaladó kifizetések |  Negyedévente |  A külön jogszabályban meghatározott ideig, de legalább 1 évig archívumban tartásával |
|  7. |  Az Európai Unió támogatásával megvalósuló fejlesztések leírása, az azokra vonatkozó szerződések |  Negyedévente |  Legalább 1 évigarchívumban tartásával |
|  8. |  Közbeszerzési információk (éves terv, összegzés az ajánlatok elbírálásáról, a megkötött szerződésekről) |  Negyedévente |  Legalább 1 évigarchívumban tartásával |

## 2. számú melléklet

**Közérdekű adat megismerésére irányuló igénybejelentő lap**

Igénylő személy vagy szerv neve:

…………………………………………………………………………………………………..

Igényelt közérdekű adat(ok) konkrét megjelölése:

…………………………………………………………………………………………………..

…………………………………………………………………………………………………..

Adatkérés időpontja: …………………………..……

Adatkérés teljesítésének módja: (a megfelelő szövegrész aláhúzandó)

* Az adatokról szóbeli/írásbeli tájékoztatást kérek
* Az adatokat megtekintésre kérem rendelkezésre bocsátani
* Az adatokról másolat készítését igényelem

Csak másolatok igénylése esetében kell kitölteni a követkető rovatot!

Az elkészített másolatot (a megfelelő szövegrész aláhúzandó)

* személyesen,
* postai úton,
* e-mail címen keresztül veszem át.

Kérem biztosítani a következő címen, illetőleg személyes átvételkor a következő elérési helyen az értesítést: (Az Infotv. értelmében elegendő egy elérhetőségi adat megadása, ezért kizárólag a megfelelő rovat kitöltését kérjük!)

Telefonszám: ………………………………………

Cím: ………………………………………………..

E-mail cím: ………………………………………...

Kelt: ………………………………………………..

 …………………………………..

 *igénylő aláírása*

## 3. számú melléklet

**Közérdekű adat megismerésére irányuló kérelmek nyilvántartása**

|  |  |  |  |  |  |  |
| --- | --- | --- | --- | --- | --- | --- |
| **Ügyirat iktatószáma** | **Adatigénylő neve** | **Adatigénylő elérhetősége** | **Adatigénylés tárgya** | **Adatigénylés beérkezésének időpontja** | **Adatigénylésre adott válasz időpontja** | **Elutasításra és az elutasítás okára vonatkozó adatok** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |